Illyustrativ foto 2019 yil 17 mart kuni noma’lum shaxs Toshkent shahrining Shayxontohur tumani Abay ko‘chasida fuqaro J.M. tomonidan qarovsiz qoldirilgan “Orlando” rusumli avtomashina eshiklari ochiq qolganligidan foydalanib, salonidan ichida 1 050 000 so‘m puli, 2500 AQSh dollari va 2 dona plastik kartochkalari bo‘lgan hamyonini o‘g‘irlab ketgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, holat yuzasidan jinoyat ishi qo‘zg‘atilgan. Ko‘rilgan choralar natijasida ushbu jinoyatni Toshkent viloyati Zangiota tumani O‘zgarish QFYda yashovchi I.F. sodir etganligi aniqlanib, ushlangan. Qayd etilishicha, tergov davom etmoqda.